1. **UVOD**

**Sažetak djelokruga rada škole**

Tehnička škola i prirodoslovna gimnazija Ruđera Boškovića je javna ustanova sa sjedištem u Osijeku, Vukovarska cesta 209. U Školi se obavlja djelatnost srednjeg odgoja i obrazovanja mladeži za stjecanje srednje stručne spreme u četverogodišnjim programima:

* prirodoslovna gimnazija
* prehrambena tehnologija (prehrambeni tehničar i tehničar nutricionist)
* grafička tehnologija (grafički tehničar pripreme, dorade i tiska, grafički urednik dizajner, web dizajner)
* osobne usluge (kozmetičar)
* ekološki tehničar

Nastava je organizirana u dvije smjene, u petodnevnom radnom tjednu sa slobodnim subotama.

Školu polazi 395 učenika u 19 razrednih odjela.

Redovna, izborna, fakultativna, dodatna i dopunska nastava izvodi se prema nastavnim planovima i programima, koje je donijelo Ministarstvo znanosti i obrazovanja, prema operativnom Godišnjem izvedbenom odgojno – obrazovnom planu i programu rada za 2021./2022. školsku godinu, te Školskom kurikulu za 2021./2022. školsku godinu, uz potpunu stručnu zastupljenost nastavnika i stručnih suradnika (iskazali smo potrebu za trajnim zapošaljavanjem psihologa).

Zgradu dijelimo s Medicinskom školom. Tehnička škola i prirodoslovna gimnazija Ruđera Boškovića je nositelj troškova energenata za cijelu zgradu. Troškove energenata financira Osječko-baranjska županija u visini stvarnih troškova.

1. **OBRAZLOŽENJE PROGRAMA**

**Projekcije za 2023.** – **2024.**

Za potrebe poboljšanja i osuvremenjivanja pedagoškog standarda, potreban je novi i moderniji pristup odgoju i obrazovanju.

Redovni program odgoja i obrazovanja financira se po modelu propisanom od strane Osječko-baranjske županije (osnivača) i MZO-a, a na osnovi Nastavnog plana i programa i Zakona o financiranju proračunskih korisnika.

Plan razvojnih programa s projekcijama za 2023. – 2024. temelji se na kvalitetnom obrazovanju i odgoju učenika što će se ostvariti:

* redovitim stručnim usavršavanjem nastavnika kroz sve oblike stručnog usavršavanja
* ulaganje u informacijsko – komunikacijsku tehnologiju (osigurati svakoj učionici računalo i projektor s pripadajućim softverom ili „pametnu ploču“)
* osuvremenjivanje laboratorijske opreme i opreme školskih praktikuma i radionica
* adaptacijom dotrajalih školskih laboratorija u svrhu modernizacije te prvenstveno osiguravanja zaštite na radu i zaštite zdravlja nastavnika i učenika
* praćenje natječaja iz EU i izrada i provedba projekata
* osuvremenjivanje učeničke prakse u Školi
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i projekte
* organiziranjem zajedničkih aktivnosti učenika i nastavnika izvan učionica
* proširenje djelatnosti Škole obrazovanjem odraslih

1. **ZAKONSKE I DRUGE PRAVNE PODLOGE NA KOJIMA SE ZASNIVA PROGRAM RADA ŠKOLE**

* Zakon o odgoju i obrazovanju u osnovnoj i srednjoj školi NN, broj 87/08., 86/09., 92/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20.
* Zakon o strukovnom obrazovanju, NN, broj 30/09., 24/10., 22/13., 25/18.
* Državni pedagoški standard srednjoškolskog sustava odgoja i obrazovanja, NN, broj 63/08., 90/10.
* Zakon o ustanovama, NN, broj 76/93.,29/97., 47/99., 35/08., 127/19.
* Zakon o proračunu (NN, broj 87/08., 136/12., 15/15,), Pravilnik o proračunskim klasifikacijama (NN, broj 26/10., 120/13.) i pravilnik o proračunskom računovodstvu i računskom planu (NN, broj 124/14., 115/15., 87/16., 3/18.)
* Upute za izradu proračuna Osječko-baranjske županije za razdoblje 2020.-2022.
* Godišnji izvedbeni odgojno- obrazovni plan i program rada za školsku godinu 2021./2022.
* Školski kurikulum Tehničke škole i prirodoslovne gimnazije Ruđera Boškovića za školsku godinu 2021./2022.

1. **USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA**

Školske ustanove ne donose strateške, već godišnje operativne planove (Godišnji plan i program i Školski kurikul) prema planu, programu i strategiji koje je donijelo Ministarstvo znanosti, obrazovanja i sporta. Vertikala usklađivanja ciljeva i programa MZO-a i jedinica lokalne samouprave sa Školom još nije provedena.

Nastavni planovi se odnose na nastavnu, a ne na fiskalnu godinu. Razlog odstupanja u izvršenju financijskog plana je promjena određenih aktivnosti iz jednog u drugo polugodište.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Glavni cilj će bit pružanje usluge srednjoškolskog obrazovanja i odgoja u gimnazijskom i strukovnom području. Nastojat ćemo podići kvalitetu nastave na višu razinu stalnim ulaganjem u edukaciju nastavnog osoblja, stručnih suradnika i suradnika u nastavi. Za podizanje pedagoškog standarda nužna je i stalna obnova i modernizacija postojećih materijalnih uvjeta. Jedan od ciljeva je i ustroj obrazovanja odraslih u Školi.

Učenike će se poticati na izražavanje kreativnosti, samoinicijativnosti, talenata i sposobnosti kroz različite školske aktivnosti, natjecanja, školske i druge projekte (EU, Erasmus+K2), priredbe, manifestacije i volontiranje. Time će se kod mladeži poticati razvoj pozitivnih vrijednosti.

Stručna praksa će se podići na višu razinu.

Nastavnici će tijekom godine sudjelovati na stručnim usavršavanjima u organizaciji AZOO i ASOO.

Poticat će se profesionalna komunikacija između nastavnika, učenika i roditelja, također između učenika i učenika, učenika i nastavnika, kao i nastavnika i zaposlenika općenito.

1. **ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Izvori sredstava za financiranje rada Škole su:

* pomoći, skupina 636 – Tekuće pomoći proračunskim korisnicima iz proračuna koji im nije nadležan (MZO, NCVVO, AZOO, ASOO) za plaće i ostala materijalna primanja zaposlenika
* vlastiti prihodi, skupina 652 - sastoje se od prihoda sufinanciranja nastavnog materijala kozmetičkog usmjerenja
* vlastiti prihodi, skupina 661 – prihodi od prodaje proizvoda i robe i pruženih usluga
* opći prihodi i primici, skupina 671 – regionalni proračun za materijalne, financijske troškove poslovanja i nabavu proizvedene dugotrajne imovine
* prihodi od prodaje građevinskih objekata, skupina 721 – stambeni objekti za zaposlene
* višak prihoda poslovanja 922 – tekuće pomoći temeljem prijenosa EU sredstava

**Prihodi koje osigurava osnivač**

Prihode za financiranje rashoda koji se financiraju minimalnim standardima, planirali smo u visini iznosa koje smo dobili od Upravnog odjela za obrazovanje i mlade.

U okviru Financiranja srednjeg školstva prema minimalnom standardu planirano je financiranje općih troškova srednjeg školstva.

U potprogramu financiranje stvarnih troškova srednjeg školstva planirani su rashodi za naknadu troškova prijevoza zaposlenika na posao i s posla, nastavni materijal za strukovne škole za sva četiri strukovna usmjerenja, energenti (toplinska energija, električna energija i plin), usluge tekućeg i investicijskog održavanja zgrade i opreme, komunalne usluge za komunalnu i vodnu naknadu po računima Grada Osijeka i sistematski pregledi zaposlenika.

**Vlastiti prihodi**

Škola ih ostvaruje iznajmljivanjem zidova za panoe, prodajom proizvoda i usluga učeničke zadruge i ostalim uslugama. Prihodi će se koristiti za materijalne rashode učeničke zadruge, te za financiranje aktivnosti iz Programa rada škole.

**Namjenski prihodi od sufinanciranja**

Odnose se na prihode za poboljšanje odvijanja redovne nastave.

1. **POKAZATELJI USPJEŠNOSTI PROVOĐENJA PROGRAMA**

Ostvareno je redovito odvijanje nastavnog procesa. Svi učenici strukovnih završnih razreda (prehrana, ekologija, grafika i kozmetika ) uspješno su položili završni ispit.

99 učenika uspješno su položili ispite Državne mature, od toga 55 učenika strukovnih razreda.

Više od 50% učenika upisalo se na 1. odabrani izbor fakulteta. U prvom upisnom roku za školsku godinu 2021./2022 .upisano je 5 razrednih odjela, s 112 učenika.

Održani su skupovi Međužupanijskog stručnog vijeća iz područja kemijske tehnologije te Županijsko stručno vijeće iz biologije, kao i Državni stručni skupovi u organizaciji ASOO.

Učenici su sudjelovali na županijskim natjecanjima iz biologije, kemije, povijesti, geografije, njemačkog jezika, filozofije.

Učenici škole sudjelovali su na Državnoj smotri Projekt građanin.

Škola je bila domaćin županijskog Natjecanja iz kemije.

Organizirani su Dani otvorenih vrata Škole i priredbe za obilježavanje prigodnih datuma.

Uspješno je završen projekt e-Škole tijekom kojega je škola poboljšala infrastrukturu, a nastavnici prošli niz edukacija.

Provedena je mobilnost u okviru projekta Erasmus+ „Primjena IKT u nastavi“ gdje smo ugostili sudionike iz 5 zemalja.

Tijekom 2021. godine u Školi se provode dva projekta Erasmus+ KA229 iz ranijih godina, a sklopljena su i četiri nova Sporazuma o dodjeli bespovratnih sredstava za projekte u okviru programa Erasmus+ KA229.

Škola je putem otvorenog postupka javne nabave koju je provela ASOO sklopila Ugovor o pružanju usluga izrade standarda strukovnog dijela kvalifikacije na projektu „Modernizacija sustava strukovnog obrazovanja i osposobljavanja“ Grupa 26. Kemijski tehničar, 4.2 i Grupa 28. Ekološki tehničar, 4.2.

1. **OBRAZLOŽENJE**

Prihodi, primici kao i izdaci u 2022. godini planirani su temeljem Priloga 1. – Odobrenih limita proračunskim korisnicima iz izvora 01 – opći prihodi i primici , Upravnog odjela za obrazovanje i mlade i Uputa za izradu Proračuna Osječko-baranjske županije za razdoblje 2022.-2024. godina, Upravni odjel za javne financije, te u skladu s ekonomskom i funkcijskom klasifikacijom rashoda i prihoda. Projekcije za 2023. i 2024. godinu planirane su na četvrtoj razini zbog povezivanja stavke plana s izvorom financiranja prema indeksu koji iznosi 100, osim rashoda za zaposlene.

KLASA : 400-02/21-01-6

URBROJ:2158/42-01-21-1

Osijek, 12. listopada 2021.

Ravnateljica:

Nada Pitinac, dipl. ing.